Предшколска установа “Ђурђевдан“ Крагујевац

ПУ „Ђурђевдан“

Крагујевац

Број:

 

**ОБЈАВЉУЈЕ ИНТЕРНИ КОНКУРС ЗА ИЗБОР УЧЕСНИКА – ЦА МОБИЛНОСТИ**

у оквиру Ерасус+ пројекта

**„ А journey to discovery“ – „Шетња до открића“ RS01 - КА122 – SCH – 000134817**

Циљеви пројека у области европске мобилности и сарадње су:

* Јачање педагошких вештина, подизање нивоа компетенција односно капацитета за критичкомпромишљање и имплементирање иновативних елемената и добрих пракси у васпитно – образовни рад установе.
* Развијање свести о јачању еколошких вредности, развијање љубави и односа према породици као и да деца наше установе буду отворени и активни грађани Европе и света кроз еколошко деловање.

Партнери у реализацији пројекта су нам Предшколска установа „ Ога Бан“ из Пазина као и установa за образовање одраслих „ Максима“ из Сплита.

Пројекат ће се спроводити у три фазе;

1. Припремна фаза – припремне активности
2. Фаза мобилности - job shadowing и обука
3. Фаза дисеминације

**Обавезе учесника мобилности су да:**

* Одговорно обављају све планиране активности и задатке
* Учествују у припреми ( језичкој, културолошкој и педагошкој)
* Похађају курс за који су одабрани односно учествују у активностима праћења на радном месту
* Реализују предвиђене активности у оквиру фазе имлементације и дисеминације
* Припремају извештаје о реализованим активностима и учествују у евалуацији пројекта
* Одговорно и наменски троше средства одобрена у оквиру пројекта
* Учесници мобилности потписују Уговор са ПУ „Ђурђевдан“ Крагујевац којим се регулишу права, обавезе и одговорности

**Услови за учешће - пријаву кандидата у пројекту**

* Да су запослени у ПУ „Ђурђевдан“ Крагујевац
* Да су у могућности да обезбеде документа потребна за путовање , који важе најмање шест месеци од момента започињања путовања
* Да се налазе у психо физичком стању да одговоре захтевима и задацима Пројекта
* Да поштују правила и процедуре које ће за учеснике мобилности бити успостављене на терену, у циљу безбедности свих учесника и како би група функционисала на оптималан начин
* Да имају виши ниво одговорности према свим учесницима мобилности.

**Критеријуми за конкурисање у активности мобилности ( 4 кандидата + 4 замне)**

* Мотивисаност да повећа своје професионалне вештине похађањем међународних курсева
* Да поседује спремност и вештине преношења знања и искуства колегама у установи и ван ње
* Способност комуникације на енглеском језику , да усмено и писмено објасни ставове и идеје као и да води конверзацију током боравка у страној земљи
* Има предходно искуство у представљању свог рада колегама и вођењу активности професионалног развоја

Формираће се трочлана комисија која ће вршити бодовање по следећим критеријумума:  
1. Мотивационо писмо од 1 до 5 бодова

2. Знање енглеског језика ( ниво по језичком пасошу EUROPASS) од 1 до 6 бодова

3. Учешће упројектима и радионицама од 1 до 5 бодова

Кандидати своју пријаву и мотивационо писмо могу послати на маил : [brasta\_yu@yahoo.com](mailto:brasta_yu@yahoo.com), координаторки за селекцију и одабир учесника – ца за учествовање у пројкту мобилности. За сва евентуална питања везана за пројекат - контакт особe су Оливера Мијаиловић – [vukmijailovic.om@gmail.com](mailto:vukmijailovic.om@gmail.com) и Јелена Обрадовић – [jobradovic77@gmail.com](mailto:jobradovic77@gmail.com).

Рок за пријаву је 04.10.2023.

Рок за одлучивање Комисије je 06.10.2023.

Сви одабрани кандидати ће бити контактирани.

Кандидати могу поднети жалбу координатору за одабир и селекцију учесника најкасније 8 дана од окончања конкурса.

Након истека жалбеног рока , резултати ће бити објављени на званичном сајту и фејсбук страници Установе .

"Funded by the

European Union. Views and opinions expressed are however those of the

author(s) only and do not necessarily reflect those of the European Union or

the European Education and Culture Executive Agency (EACEA). Neither the

European Union nor EACEA can be held responsible for them."

Тим за реализацију Еразмус + пројеката